Proiect

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Articolul I** – Legea salarizării nr. 847/2002 (Monitorul Oficial al Republicii Moldova, 2002, nr. 50-52 art. 336) cu modificările ulterioare se modifică după cum urmează:

1. La articolul 2, textul „cuantumul minim garantat al salariului în sectorul real - valoarea minimă obligatorie a retribuţiei muncii garantată de către stat pentru munca prestată de salariaţi în sectorul real;” se substituie cu textul „salariul minim - mărimea minimă a retribuţiei, în lei, stabilită de către stat pentru o muncă simplă, necalificată, sub nivelul căreia patronul nu este în drept să plătească pentru norma de muncă pe lună sau pe oră, îndeplinită de angajat”.
2. La articolul 32 alineatul 4, cuvintele „cuantumul minim garantat al salariului în sectorul real” se substituie cu cuvintele „salariul minim”.
3. La articolul 5 alin. (1) în final se completează cu textul „sau din veniturile colectate de către instituțiile publice la autogestiune, din alocații și granturi primite de la bugetul de stat și din resursele proiectelor finanțate din surse externe, precum și din alte surse legale”.
4. La articolul 11, textul „cuantumului minim garantat al salariului în sectorul real,” se exclude.
5. La articolul 12:
6. în denumirea articolului, textul „și a cuantumului minim garantat al salariului în sectorul real” se exclude;
7. alineatul 1, va avea următorul cuprins:

 „(1) Salariul minim se stabileşte și se reexaminează de Guvern, în modul prevăzut de legislație, după consultarea partenerilor sociali, în funcţie de creşterea sumară anuală a indicelui preţurilor de consum şi a ratei de creştere a productivităţii muncii la nivel național.”;

1. alineatele 2, 3 și 4 se abrogă;
2. la alineatul 5, cuvintele „minim garantat al salariului în sectorul real” se substituie cu cuvintele „salariului minim”.
3. La articolul 14, alineatul 2 va avea următorul cuprins:

 „(2) Salariul tarifar pentru categoria I de calificare (de salarizare), în sectorul real, se stabileşte prin negocieri colective la nivel de ramură, în mărime cel puţin egală sau care depășește salariul minim, iar la nivel de unitate – în mărime cel puțin egală sau care depășește cuantumul stabilit la nivel de ramură.”;

 iar la alineatul 4, cuvintele „cuantumul minim garantat al salariului în sectorul real” se substituie cu cuvintele „salariul minim”.

1. La articolul 21, cuvântul „proprii” se substituie cu cuvântul „colectate”.
2. La articolul 23:
3. în denumirea articolului, cuvintele „ai întreprinderilor cu capital majoritar de stat și ai întreprinderilor monopoliste” se substituie cu cuvintele „**societăţilor pe acţiuni cu capital integral sau majoritar de stat şi entităților monopoliste**”
4. la alineatul 1, textul „administratorii întreprinderilor de stat, conducătorii întreprinderilor cu capital majoritar de stat şi ai întreprinderilor monopoliste indicate de Guvern  şi întreprinderilor cu capital majoritar de stat” se substituie cu textul „conducătorii întreprinderilor de stat, **societăţilor pe acţiuni cu capital integral sau majoritar de stat şi entităților monopoliste** ”.
5. la alineatul 2, cuvintele „poate varia de la mărimea întreită la mărimea încincită a salariului mediu lunar în ansamblu pe unitatea condusă” se substituie cu cuvintele „nu poate depăși cinci salarii medii lunare pe unitatea condusă”;
6. la alineatul 4, cuvîntul „șase” se substituie cu cuvîntul „trei”.
7. La articolul 24, în denumirea articolului și la alineatul 1, după cuvintele „ale societăţilor pe acţiuni” se va completa cu textul „cu capital integral sau majoritar de stat şi entităților monopoliste indicate de Guvern”, iar cuvintele „trei salarii minime pe țară” se substituie cu textul „un salariu minim”.
8. Se completează cu art. 252 cu următorul cuprins:

„252 Salarizarea angajaţilor din instituţiile medico-sanitare publice încadrate în sistemul asigurării obligatorii de asistenţă medicală

Salarizarea angajaţilor din instituţiile medico-sanitare publice încadrate în sistemul asigurării obligatorii de asistenţă medicală, a colaboratorilor catedrelor clinice ale Universităţii de Stat de Medicină şi Farmacie „Nicolae Testemiţanu” se efectuează în modul stabilit de Guvern. ”.

1. La articolul 33, alineatul 3, cuvintele „cuantumul minim garantat al salariului în sectorul real” se substituie cu cuvintele „salariul minim”.

**Articolul II –** Codul muncii al Republicii Moldova nr. 154/2003 (Monitorul Oficial al Republicii Moldova, 2003, nr. 159–162, art. 648), cu modificările ulterioare, se modifică după cum urmează:

1. La articolul 129, textul „cuantumul minim garantat al salariului în sectorul real,” se exclude;
2. Articolul 134 se abrogă.
3. La articolul 1361 alineatul (4) cuvintele „cuantumul minim garantat al salariului în sectorul real” se substituie cu cuvintele „salariului minim”.
4. Articolul 144 se completează cu alineatul (4) cu următorul cuprins:

„(4) În cazul insolvabilităţii unităţii, plăţile de compensare, garantate salariaţilor şi calculate (recalculate) la data achitării lor, se vor achita în mărime nu mai mică decît cuantumul salariului minim, stabilit în conformitate cu legeа.”

1. La articolul 157, alineatul 2, cuvintele „cuantumul minim garantat al salariului pe unitate de timp în sectorul real” se substituie cu cuvintele „salariul minim stabilit pe unitate de timp”

**Articolul III –** La articolul 110, alineatul (1), literele n) și o) din Codul de executare al Republicii Moldova nr. 443/2004 (Monitorul Oficial al Republicii Moldova, 2004, nr. 34–35, art. 112), cu modificările ulterioare, cuvintele „minim garantat al salariului în sectorul real” se substituie cu cuvintele „salariului minim”.

**Articolul IV.**– (1) Prezenta lege intră în vigoare la 01 iulie 2022.

(2) Guvernul și autoritățile publice centrale, în termen de 6 luni de la data publicării prezentei legi, vor aduce actele lor normative în concordanță cu prezenta lege, vor elabora și aproba actele normative necesare pentru punerea în aplicare a prevederilor prezentei legi, precum și vor prezenta, după caz, Parlamentului propuneri privind aducerea legislației în concordanță cu prezenta lege.

**PREȘEDINTELE PARLAMENTULUI**